               EUROPSKA KOMISIJA
            Bruxelles, 15.6.2021.
            COM(2021) 308 final
            2021/0143(NLE)
            Prijedlog
            UREDBE VIJEĆA
            o izmjeni Uredbe Vijeća (EU) 2020/1706 u pogledu uključivanja autonomnih carinskih kvota Unije za određene proizvode ribarstva
            (Tekst značajan za EGP)

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Uredba Vijeća (EU) 2020/1706 o otvaranju i upravljanju autonomnim carinskim kvotama Unije za određene proizvode ribarstva za razdoblje 2021.–2023.
                  1
                donesena je 13. studenoga 2020.

               Ta uredba ima za cilj osigurati konkurentnost prerađivačke industrije Unije i osigurati odgovarajuću opskrbu za tu industriju bez ugrožavanja proizvodnje proizvoda ribarstva u Uniji. U tu se svrhu navedenom uredbom smanjuju ili suspendiraju uvozne carine za niz proizvoda u okviru kvota odgovarajućeg obujma. Njome se također utvrđuje za koje je postupke prerade („zahtijevani postupci”) upotreba carinskih kvota dopuštena.

               Dana 31. siječnja 2020. Ujedinjena Kraljevina napustila je Europsku uniju. Uredba se temeljila na pretpostavci da će Europska unija i Ujedinjena Kraljevina sklopiti sporazum o slobodnoj trgovini koji će se primjenjivati od završetka prijelaznog razdoblja te da će se trgovinski tokovi između njih nastaviti bez primjene uvoznih carina. Sporazumom o trgovini i suradnji između Unije i Ujedinjene Kraljevine
                  2
                predviđen je bescarinski i beskvotni pristup tržištu za proizvode ribarstva, ali britanske prekomorske zemlje i područja (PZP-ovi) više nisu povezani s EU-om i na njihov izvoz proizvoda ribarstva u Uniju smanjenje carina više se ne primjenjuje.

               Dodatni bilateralni protokoli s Kraljevinom Norveškom
                  3
                i Islandom
                  4
               , kojima su utvrđene kvote za određene proizvode ribarstva, prestali su važiti 30 travnja 2021. Budući da pregovori o novim kvotama do tada nisu zaključeni, EU-ova industrija mogla bi se suočiti s nestašicom bescarinskih proizvoda za preradu.

               Stoga je potrebno izmijeniti Uredbu Vijeća (EU) 2020/1706 kako bi se uzele u obzir posljedice uklanjanja britanskih prekomorskih zemalja i područjâ iz EU-ova trgovinskog režima za PZP-ove te posljedice prestanka važenja dodatnih protokola s Norveškom i Islandom.

               •
                     Dosljednost s postojećim odredbama politike u tom području

               Ova je inicijativa u skladu s politikom osiguravanja odgovarajuće opskrbe prerađivačke industrije Unije proizvodima ribarstva, koju EU dosljedno provodi u posljednjih 20 godina.

               2.
                     PRAVNA OSNOVA, SUPSIDIJARNOST I PROPORCIONALNOST

               •
                     Pravna osnova

               Članak 31. Ugovora o funkcioniranju Europske unije.

               •
                     Supsidijarnost (za neisključivu nadležnost)

               Carine Zajedničke carinske tarife u isključivoj su nadležnosti Unije. Načelo supsidijarnosti stoga se ne primjenjuje.

               •
                     Proporcionalnost

               Odluka o politici proporcionalna je jer je za svaki proizvod dopuštena samo ograničena količina, uzimajući u obzir stopu iskorištenosti kvota, jednake uvjete za proizvođače iz EU-a i proizvođače iz trećih zemalja, dodanu vrijednost i druge trgovinske povlastice.

               •
                     Odabir instrumenta

               Primjereno je upotrijebiti istu vrstu akta kao i akt koji se mijenja, tj. uredbu Vijeća.

               3.
                     REZULTATI SAVJETOVANJA S DIONICIMA

               •
                     Ex post evaluacije/provjere primjerenosti postojećeg zakonodavstva

               Nije primjenjivo.

               •
                     Savjetovanja s dionicima

               Prije donošenja Uredbe Vijeća (EU) 2020/1706 Komisija se u razdoblju od siječnja do ožujka 2020. putem upitnika savjetovala s proizvođačima i prerađivačima iz EU-a i tijelima država članica. Taj postupak je 29. veljače 2020. predstavila Savjetodavnom vijeću za tržišta, u kojem su zastupljeni svi dionici (sektor i nevladine organizacije).

               Uredba je uravnotežena i temelji se na činjeničnoj i objektivnoj analizi dostupnih podataka i informacija. Osigurava dovoljnu konkurentnu opskrbu za prerađivačku industriju Unije uzimajući pritom u obzir interese proizvođača ribe u Uniji. Međutim, nakon njezina donošenja neke države članice i dionici pozvali su na donošenje novih autonomnih carinskih kvota kako bi se uzeo u obzir gubitak povlaštenog tretmana za proizvode ribarstva podrijetlom iz britanskih PZP-ova i prestanak važenja povlaštenog tretmana za proizvode podrijetlom iz Norveške i Islanda.

               Ovaj prijedlog temelji se na mišljenjima dionika prikupljenima tijekom postupka donošenja Uredbe.

               •
                     Prikupljanje i primjena stručnog znanja

               Nije primjenjivo.

               •
                     Procjena učinka

               Procjena učinka nije provedena. Prijedlog ima za cilj izmjenu aktualne uredbe, koja prestaje važiti krajem 2023. Stoga procjena učinka nije potrebna. Međutim, prije podnošenja prijedloga Radnoj skupini Vijeća na raspravu koja prethodi donošenju od strane Vijeća, Komisija se savjetovala s dionicima iz EU-a.

               •
                     Primjerenost i pojednostavnjenje propisa

               Nije primjenjivo.

               •
                     Temeljna prava

               Nije primjenjivo.

               4.
                     UTJECAJ NA PRORAČUN

               Prijedlog ne utječe na proračun Komisije. Prijedlog utječe na prihode EU-a u smislu gubitka prihoda od carinskih pristojbi koje bi bile naplaćene na uvezene proizvode. Jedna predložena kvota odnosi se na proizvod na koji se trenutačno primjenjuje carinska stopa (MFN) od 6 % (lignja). Jedna druga predložena kvota odnosi se na proizvod na koji se primjenjuje carinska stopa (MFN) od 20 % (haringa u salamuri). Daljnje dvije predložene kvote odnose se na proizvode za koje je predložena tarifna suspenzija za razdoblje od 15. veljače do 15 lipnja. Tijekom ostatka godine na smrznutu haringu primjenjuje se carinska stopa (MFN) od 15 %, a na smrznutu skušu carinska stopa (MFN) od 20 %. Daljnje dvije kvote odnose se na proizvode na koje se primjenjuju carinske stope (MFN) od 15 % odnosno 18 %.

               5.
                     DRUGI ELEMENTI

               •
                     Planovi provedbe i mehanizmi praćenja, evaluacije i izvješćivanja

               Nije primjenjivo.

               •
                     Detaljno obrazloženje posebnih odredaba prijedloga

               Predložena je izmjena Uredbe Vijeća (EU) 2020/1706 uvođenjem novih godišnjih bescarinskih kvota kako slijedi:

               Patagonijska lignja (Loligo gahi) (oznaka KN ex 0307 43 35) – 75 000 tona

               Budući da britanski PZP-ovi više nisu obuhvaćeni Odlukom o prekomorskom pridruživanju i više nemaju pravo na bescarinski i beskvotni pristup tržištu EU-a, uvoz patagonijske lignje iz Falklandskih Otoka od 1. siječnja 2021. podliježe carini erga omnes od 6 %.

               Haringe konzervirane u salamuri (ex 1604 12 91 i ex 1604 12 99) – 15 000 tona (neto ocijeđena masa)

               Kvota 09.0750 prestala je važiti 30. travnja 2021.

               Haringe (Clupea harengus, Clupea pallasii), smrznute, isključujući riblje filete i ostalo riblje meso iz tarifnog broja 0304 te isključujući jetra i ikru, za preradu (ex 0303 51 00) – 10 000 tona

               Kvote 09.0710 i 09.0812 prestale su važiti 30. travnja 2021.

               Skuša vrsta Scomber scombrus i Scomber japonicus, smrznuta, cijela, isključujući jetra i ikru (ex 0303 54 10) – 15 000 tona

               Kvota 09.0712 prestala je važiti 30. travnja 2021.

               Razne vrste smrznute ribe (0303 55 30, ex 0303 55 90, 0303 56 00, 0303 69 90, 0303 82 00, 0303 89 55, 0303 89 90) – 3 300 tona

               Kvota 09.0713 prestala je važiti 30. travnja 2021.

               Fileti i komadi haringe (Clupea harengus, Clupea pallasii), smrznuti (0304 86 00 i ex 0304 99 23) – 25 000 tona

               Kvota 09.0714 prestala je važiti 30. travnja 2021.

               Fileti crvenih bodečnjaka (Sebastes spp.), svježi ili rashlađeni (0304 49 50) – 1 300 tona

               Kvota 09.0811 prestala je važiti 30. travnja 2021.

               2021/0143 (NLE)

               Prijedlog

               UREDBE VIJEĆA

               o izmjeni Uredbe Vijeća (EU) 2020/1706 u pogledu uključivanja autonomnih carinskih kvota Unije za određene proizvode ribarstva

               (Tekst značajan za EGP)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 31.,

               uzimajući u obzir prijedlog Europske komisije,

               budući da:

               (1)Uredbom Vijeća (EU) 2020/1706 utvrđeno je otvaranje i upravljanje autonomnim carinskim kvotama Unije za određene proizvode ribarstva za razdoblje 2021.–2023.
                  5
               . Za svaku carinsku kvotu određen je odgovarajući obujam kako bi se osigurala adekvatna opskrba industrije Unije za to razdoblje.

               (2)Opskrba Unije određenim proizvodima ribarstva trenutačno ovisi o uvozu iz trećih zemalja. Posljednjih desetljeća Unija je postala sve ovisnija o uvozu da bi zadovoljila svoju potrošnju proizvodâ ribarstva. Kako se ne bi ugrozila proizvodnja proizvoda ribarstva u Uniji i kako bi se osigurala odgovarajuća opskrba prerađivačke industrije Unije, trebalo bi suspendirati uvozne carine u okviru carinskih kvota odgovarajućeg opsega za patagonijsku lignju, haringu konzerviranu u salamuri, smrznute haringe, smrznute skuše, smrznute filete i komade haringe, filete crvenih bodečnjaka i razne vrste smrznute ribe.

               (3)Sporazum o trgovini i suradnji između Unije i Ujedinjene Kraljevine
                  6
                privremeno se primjenjuje od 1. siječnja 2021. Tim sporazumom predviđen je bescarinski i beskvotni pristup za proizvode ribarstva s podrijetlom. Međutim, britanske prekomorske Segzemlje i područja (PZP-ovi) više nisu povezani s EU-om i na njih se više ne primjenjuje smanjenje carina za izvoz proizvoda ribarstva u Uniju.

               (4)Nadalje, dodatni bilateralni protokoli s Islandom
                  7
                i Kraljevinom Norveškom
                  8
               , kojima su utvrđene kvote za određene vrste ribe i proizvode ribarstva, prestali su važiti 30 travnja 2021. Budući da pregovori o novim kvotama neće biti zaključeni prije prestanka važenja dodatnih bilateralnih protokola, to može dovesti do nestašice bescarinskih proizvoda ribarstva koji se upotrebljavaju za preradu u Uniji.

               (5)Stoga je potrebno izmijeniti Uredbu (EU) 2020/1706 kako bi se uklonile posljedice povlačenja Ujedinjene Kraljevine iz Unije a slijedom toga i gubitka povlaštenog statusa britanskih PZP-ova te kako bi se uklonile posljedice prestanka važenja dodatnih bilateralnih protokola s Norveškom i Islandom.

               (6)Stoga bi se ova Uredba trebala primjenjivati retroaktivno od 1. siječnja 2021.

               DONIJELO JE OVU UREDBU:

               Članak 1.

               Uredba (EU) 2020/1706 mijenja se kako slijedi:

               1. u članku 4. točki 4. podtočka (b) zamjenjuje se sljedećim:

                  „(b) rezanje na prstenove, rezanje na trake, za materijale razvrstane u oznake KN 0307 43 35, 0307 43 91, 0307 43 92 i 0307 43 99;”;

               2. prilozi se mijenjaju u skladu s Prilogom ovoj Uredbi.

               Članak 2.

               Ova Uredba stupa na snagu sljedećeg dana od dana objave u Službenom listu Europske unije.

               Primjenjuje se od 1. siječnja 2021.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 385, 17.11.2020., str. 3.

                     (2)

                        SL L 444, 31.12.2020., str. 14.

                     (3)

                        SL L 141, 28.5.2016., str. 22.

                     (4)

                        SL L 141, 28.5.2016., str. 18.

                     (5)

                        Uredba Vijeća (EU) 2020/1706 od 13. studenog 2020. o otvaranju i upravljanju autonomnim carinskim kvotama Unije za određene proizvode ribarstva za razdoblje od 2021. do 2020. (SL L 385, 17.11.2020., str. 3.).

                     (6)

                        Sporazum o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane (SL L 444, 31.12.2020., str. 14.).

                     (7)

                        Dodatni protokol uz Sporazum između Europske ekonomske zajednice i Republike Islanda (SL L 141, 28.5.2016., str. 18.).

                     (8)

                        Dodatni protokol uz Sporazum između Europske ekonomske zajednice i Kraljevine Norveške (SL L 141, 28.5.2016., str. 22.)

    ---documentbreak---

               EUROPSKA KOMISIJA
            Bruxelles, 15.6.2021.
            COM(2021) 308 final
            PRILOG

            Prijedlogu UREDBE VIJEĆA
            o izmjeni Uredbe Vijeća (EU) 2020/1706 u pogledu uključivanja autonomnih carinskih kvota Unije za određene proizvode ribarstva

               PRILOG

               U tablici u Prilogu Uredbi (EU) 2020/1706 dodaju se sljedeći unosi:

                        Redni br.

                        Oznaka KN

                        Oznaka TARIC

                        Opis

                        Godišnja količina kvote (u tonama)
                           1

                        Carina unutar kvote

                        Kvotno razdoblje

                        09.2508

                        ex 0307 43 35

                        10

                        Lignja vrste Loligo gahi, smrznuta, za preradu

                        75 000

                        0 %

                        1.1.2021.– 31.12.2023.

                        09.2509

                        ex 1604 12 91

                        ex 1604 12 99

                        13

                        93

                        16

                        17

                        Haringe, začinjene i/ili zakiseljene octom, u salamuri, za preradu

                        15 000 (neto ocijeđena masa)

                        0 %

                        1.5.2021. – 30.4.2022.

                        7 500 (neto ocijeđena masa)

                        0 %

                        1.5.2022. – 31.10.2022.

                        09.2510

                        ex 0303 51 00

                        10

                        20

                        Haringe (Clupea harengus, Clupea pallasii), smrznute, za preradu
                           2*

                        10 000

                        0 %

                        1.5.2021. – 30.4.2022.

                        5 000

                        1.5.2022. – 31.10.2022.

                        09.2511

                        ex 0303 54 10

                        11

                        95

                        97

                        Skuša vrste Scomber scombrus ili Scomber japonicus, smrznuta, za preradu
                           3*

                        15 000

                        0 %

                        1.5.2021. – 30.4.2022.

                        7 500

                        0 %

                        1.5.2022. – 31.10.2022.

                        09.2512

                        0303 55 30

                        ex 0303 55 90

                        0303 56 00

                        0303 69 90

                        0303 89 90

                        0303 82 00

                        0303 89 55

                        10

                         95

                        10

                        10

                        11

                        21

                        30

                        91

                        10

                        10

                        Smrznuta riba, za preradu:

                        čileanski šarun (Trachurus murphyi)

                        ostala riba iz porodice Trachurus spp., osim ribe vrsta Trachurus trachurus, Trachurus murphyi i šaruna (Caranx trachurus)

                        kobija (Rachycentron canadum)

                        Druge ribe

                        raže i voline (Rajidae)

                        orada (komarča) (Sparus aurata)

                        3 300

                        0 %

                        1.5.2021. – 30.4.2022.

                        1 650

                        0 %

                        1.5.2022. – 31.10.2022.

                        09.2513

                        0304 86 00

                        ex 0304 99 23

                        20

                        10

                        20

                        Fileti haringe (Clupea harengus, Clupea pallasii), smrznuti, za preradu

                        Komadi haringe (Clupea harengus, Clupea pallasii), smrznuti, za preradu
                           4*

                        25 000

                        0 %

                        1.5.2021. – 30.4.2022.

                        12 500

                        0 %

                        1.5.2022. – 31.10.2022.

                        09.2514

                        0304 49 50

                        10

                        Fileti crvenih bodečnjaka (Sebastes spp.), svježi ili rashlađeni, za preradu

                        1 300

                        0 %

                        1.5.2021. – 30.4.2022.

                        650

                        0 %

                        1.5.2022. – 31.10.2022.

                     (1)

                        Izraženo u masi, ako nije drukčije navedeno.

                     (2)
                  * Od 15. veljače do 15. lipnja povlastica carinske kvote ne odobrava se za robu deklariranu za puštanje u slobodni promet.

                     (3)
                  * Od 15. veljače do 15. lipnja povlastica carinske kvote ne odobrava se za robu deklariranu za puštanje u slobodni promet.

                     (4)
                  * Od 15. veljače do 15. lipnja povlastica carinske kvote ne odobrava se za robu deklariranu za puštanje u slobodni promet.


               EUROPSKA KOMISIJA
            Bruxelles, 18.6.2021.
            COM(2021) 313 final
            2021/0146(COD)
            Prijedlog
            UREDBE EUROPSKOG PARLAMENTA I VIJEĆA
            o izmjeni Uredbe (EU) 2019/216 Europskog parlamenta i Vijeća u pogledu carinske kvote Unije za visokokvalitetnu govedinu iz Paragvaja

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Vlada Ujedinjene Kraljevine obavijestila je Europsko vijeće 29. ožujka 2017. o namjeri Ujedinjene Kraljevine da se povuče iz Europske unije (EU). Ujedinjena Kraljevina postala je 1. veljače 2020. „treća zemlja”. Od 1. siječnja 2021., nakon isteka prijelaznog razdoblja, zajednička trgovinska politika Europske unije više se ne primjenjuje na Ujedinjenu Kraljevinu.

               Zbog odluke Ujedinjene Kraljevine o povlačenju iz EU-a bilo je potrebno raspodijeliti kvantitativne obveze iz rasporeda WTO-a za EU-28 u pogledu 143 carinske kvote EU-a u okviru WTO-a za poljoprivredne, ribarske i industrijske proizvode. EU je taj postupak pokrenuo u Ženevi u listopadu 2018. Osnova tog pristupa bila je u cijelosti zadržati postojeće količine svake carinske kvote, ali ih podijeliti na dva carinska područja: EU-27 i Ujedinjenu Kraljevinu.

               Paragvaj ima carinsku kvotu od 1 000 tona visokokvalitetne govedine (redni broj 094455) koja nije uključena u raspored WTO-a za EU. Ta je carinska kvota pogreškom uključena u raspodjelu i smanjena na 711 tona na strani EU-27 bez otvaranja odgovarajuće kvote na strani Ujedinjene Kraljevine.

               Time je od 1. siječnja 2021. pristup Paragvaja tržištu smanjen s 1 000 tona na 711 tona.

               Cilj je ove Uredbe o izmjeni ponovno uspostaviti ispravnu količinu za carinsku kvotu 094455 za EU-27 (1 000 tona).

               •Dosljednost s postojećim odredbama politike u tom području

                  Ova je inicijativa u skladu s tekućim aktivnostima EU-a kojima se osigurava uredno rješavanje posljedica povlačenja Ujedinjene Kraljevine iz EU-a.

               •Dosljednost u odnosu na druge politike Unije

                  Kako je prethodno navedeno.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Članak 207. stavak 2. Ugovora o funkcioniranju Europske unije (UFEU).

               •Supsidijarnost (za neisključivu nadležnost)

                  Zajednička trgovinska politika u isključivoj je nadležnosti Unije.

               •Proporcionalnost

                  Predviđena mjera jedini je način da se postigne željeni rezultat.

               •Odabir instrumenta

                  Izvorna odredba utvrđena je uredbom Europskog parlamenta i Vijeća te se stoga mora i izmijeniti uredbom Europskog parlamenta i Vijeća.

               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA

               •Ex post evaluacije/provjere primjerenosti postojećeg zakonodavstva

                  Nije primjenjivo.

               •Savjetovanja s dionicima

                  Nije primjenjivo.

               •Prikupljanje i primjena stručnog znanja

                  Nije primjenjivo.

               •Procjena učinka

                  Nije primjenjivo.

               •Primjerenost i pojednostavnjenje propisa

                  Nije primjenjivo.

               •Temeljna prava

                  Prijedlog ne utječe na temeljna prava.

               4.UTJECAJ NA PRORAČUN

                  Nije primjenjivo.

               5.DRUGI ELEMENTI

               •Planovi provedbe i mehanizmi praćenja, evaluacije i izvješćivanja

                  Nije primjenjivo.

               •Dokumenti s objašnjenjima (za direktive)

                  Nije primjenjivo.

               •Detaljno obrazloženje posebnih odredaba prijedloga

                  Člankom 1. Uredba (EU) 2019/216 Europskog parlamenta i Vijeća mijenja se kako bi se spriječila raspodjela carinske kvote pod rednim brojem 094455.

                  Člankom 2. utvrđuje se da Uredba stupa na snagu sedmog dana od dana objave u Službenom listu Europske unije.

               2021/0146 (COD)

               Prijedlog

               UREDBE EUROPSKOG PARLAMENTA I VIJEĆA

               o izmjeni Uredbe (EU) 2019/216 Europskog parlamenta i Vijeća u pogledu carinske kvote Unije za visokokvalitetnu govedinu iz Paragvaja

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 2.,

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               u skladu s redovnim zakonodavnim postupkom,

               budući da:

               (1)Nakon povlačenja Ujedinjene Kraljevine iz Unije Unija i Ujedinjena Kraljevina obavijestile su ostale članice Svjetske trgovinske organizacije (WTO) da će zadržati postojeću razinu pristupa tržištu uz odgovarajuću raspodjelu između Unije i Ujedinjene Kraljevine. Metodologija raspodjele i nove količine za EU-27 utvrđene su u Uredbi (EU) 2019/216 Europskog parlamenta i Vijeća
                  1
               .

               (2)Unijine carinske kvote koje nisu uvrštene u njezin raspored koncesija i obveza ne bi se trebale raspodijeliti.

               (3)Uredbom Vijeća (EZ) br. 1149/2002
                  2
                otvorena je uvozna carinska kvota od 1 000 tona visokokvalitetne svježe, rashlađene ili smrznute govedine. Iako ta carinska kvota nije uvrštena u raspored WTO-a za Uniju, ona je pogreškom raspodijeljena Uredbom (EU) 2019/216, čime je njezina količina smanjena s učinkom od 1. siječnja 2021. Stoga bi trebalo ponovno uspostaviti izvornu količinu te carinske kvote.

               (4)Uredbu (EU) 2019/216 trebalo bi stoga na odgovarajući način izmijeniti,

               DONIJELI SU OVU UREDBU:

               Članak 1.

               U dijelu A Priloga Uredbi (EU) 2019/216 redak koji se odnosi na redni broj 094455 (Visokokvalitetno meso od životinja vrste goveda, svježe, rashlađeno ili smrznuto, iz Paragvaja) briše se.

               Članak 2.

               Ova Uredba stupa na snagu sedmog dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu,

                  Za Europski parlament
                        Za Vijeće

                  Predsjednik
                        Predsjednik

                     (1)

                        Uredba (EU) 2019/216 Europskog parlamenta i Vijeća od 30. siječnja 2019. o raspodjeli carinskih kvota uvrštenih u raspored WTO-a za Uniju nakon povlačenja Ujedinjene Kraljevine iz Unije i izmjeni Uredbe Vijeća (EZ) br. 32/2000 (SL L 38, 8.2.2019., str. 1.).

                     (2)

                        Uredba Vijeća (EZ) br. 1149/2002 od 27. lipnja 2002. o otvaranju autonomne kvote za uvoz visokokvalitetne govedine (SL L 170, 29.6.2002., str. 13.).


               EUROPSKA KOMISIJA
            Bruxelles, 4.11.2020.
            COM(2020) 692 final
            2020/0313(COD)
            Prijedlog
            UREDBE EUROPSKOG PARLAMENTA I VIJEĆA
            o izmjeni Uredbe Vijeća (EZ) br. 428/2009 izdavanjem opće izvozne dozvole Unije za izvoz određene robe s dvojnom namjenom iz Unije u Ujedinjenu Kraljevinu Velike Britanije i Sjeverne Irske

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji. U skladu s člankom 50. Unija je s Ujedinjenom Kraljevinom u pregovorima dogovorila sporazum kojim se utvrđuju aranžmani njezina povlačenja, uzimajući u obzir okvir za naš budući odnos („Sporazum o povlačenju”)
                  1
               . U skladu s uvjetima Sporazuma o povlačenju Ujedinjena Kraljevina od 31. siječnja 2020. više nije država članica Europske unije, a primarno i sekundarno zakonodavstvo Unije prestat će se primjenjivati na Ujedinjenu Kraljevinu nakon završetka prijelazne faze 31. prosinca 2020.

               Uredbom Vijeća (EZ) br. 428/2009 od 5. svibnja 2009. („Uredba”) o uspostavljanju režima Zajednice za kontrolu izvoza, prijenosa, brokeringa i provoza robe s dvojnom namjenom
                  2
                uspostavlja se zajednički sustav kontrola za izvoz robe s dvojnom namjenom u skladu s međunarodnim obvezama i nadležnostima država članica i Europske unije (EU). U skladu s tom uredbom za izvoz robe s dvojnom namjenom u treće zemlje potrebna je dozvola. Ta dozvola može imati oblik individualne, globalne ili opće dozvole.

               Kako bi se podržala konkurentnost EU-a i osigurali ravnopravni uvjeti za sve izvoznike iz Unije te istovremeno osigurala visoka razina sigurnosti i potpune usklađenosti s međunarodnim obvezama, Uredbom Vijeća (EZ) br. 428/2009 predviđene su „opće izvozne dozvole Unije” za izvoz određene robe s dvojnom namjenom u određene treće zemlje pod određenim uvjetima. Konkretno, u Prilogu II.a Uredbi predviđena je opća izvozna dozvola Unije („EU001”) za određene transakcije niskog rizika, npr. izvoz u Australiju, Kanadu, Japan, Novi Zeland, Norvešku, Švicarsku (uključujući Lihtenštajn) i Sjedinjene Američke Države.

                  Povlačenje Ujedinjene Kraljevine iz Unije utječe na trgovinu robom s dvojnom namjenom između EU-a i Ujedinjene Kraljevine: u skladu s Uredbom Vijeća (EZ) br. 428/2009 za izvoz robe s dvojnom namjenom iz EU-a u Ujedinjenu Kraljevinu od 1. siječnja 2021. bit će potrebna dozvola za izvoz koju izdaje nadležno nacionalno tijelo države članice u kojoj izvoznik ima poslovni nastan. Time bi se stvorilo znatno administrativno opterećenje za nadležna tijela država članica i izvoznike iz EU-a, što bi utjecalo na njihovu konkurentnost.

                  Stoga je, kako bi se ublažili ti rizici i učinak povlačenja Ujedinjene Kraljevine na konkurentnost EU-a, primjereno dodati Ujedinjenu Kraljevinu u Prilog II.a Uredbi i tako kontrolirati izvoz u Ujedinjenu Kraljevinu na temelju opće izvozne dozvole Unije EU001. Postoji niz razloga zašto bi Ujedinjena Kraljevina trebala biti uvrštena na popis zemalja obuhvaćenih dozvolom EU001:

               ·Ujedinjena Kraljevina stranka je u relevantnim međunarodnim sporazumima i članica međunarodnih režima o neširenju oružja te zadržava potpunu usklađenost s povezanim obvezama;

               ·Ujedinjena Kraljevina primjenjuje razmjerne i prikladne kontrole u kojima učinkovito uzima u obzir namjeravanu krajnju uporabu i rizik od zlouporabe u skladu s odredbama i ciljevima ove Uredbe.

                  Stoga dodavanje Ujedinjene Kraljevine na popis zemalja obuhvaćenih dozvolom EU001 neće negativno utjecati na sigurnost EU-a i međunarodnu sigurnost te će pritom osigurati ujednačenu i dosljednu primjenu kontrola diljem EU-a i ravnopravne uvjete za izvoznike iz EU-a.

               •Dosljednost u odnosu na druge politike Unije

                  EU-ov sustav kontrole izvoza robe s dvojnom namjenom predviđa da dozvole za izvoz izdaju nacionalna nadležna tijela na temelju procjene pojedinačnih slučajeva. Zahtjev u pogledu posebne dozvole za izvoz u Ujedinjenu Kraljevinu vjerojatno će uzrokovati znatno administrativno opterećenje za izvoznike i nadležna tijela te rizik od stvaranja neravnopravnih uvjeta za izvoznike u državama članicama i time utjecati na dobro funkcioniranje unutarnjeg tržišta i zajedničke trgovinske politike. Ti negativni učinci mogu se ublažiti uvrštenjem Ujedinjene Kraljevine na popis odredišta obuhvaćenih dozvolom EU001. Stoga je ovaj prijedlog dosljedan s općim pristupom izvanrednim mjerama za povlačenje Ujedinjene Kraljevine bez sporazuma.

                  Nadalje, s obzirom na to da je Ujedinjena Kraljevina važno odredište za izvoz robe s dvojnom namjenom i da predano osigurava potpunu usklađenost s relevantnim međunarodnim obvezama, uvrštenje Ujedinjene Kraljevine na popis odredišta obuhvaćenih dozvolom EU001 u skladu je i s ciljevima ove Uredbe u odnosu na međunarodnu i EU-ovu sigurnost te s načinom na koji se izvoz robe s dvojnom namjenom u druge države (koje su u položaju usporedivom s položajem Ujedinjene Kraljevine s obzirom na ciljeve Uredbe) nadzire na temelju prava EU-a.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Pravna je osnova članak 207. Ugovora o funkcioniranju Europske unije (UFEU).

               •Supsidijarnost (za neisključivu nadležnost)

                  Ne primjenjuje se jer je međunarodna trgovina u isključivoj nadležnosti EU-a.

               •Proporcionalnost

                  Predložena uredba smatra se razmjernom jer će se njome izbjeći nerazmjerni poremećaji u trgovini i prekomjerno administrativno opterećenje EU-ova izvoza robe s dvojnom namjenom u Ujedinjenu Kraljevinu, ne narušavajući pritom međunarodnu i EU-ovu sigurnost. Ne prelazi ono što je nužno za postizanje tog cilja i ne povlači za sobom veće promjene.

               •Odabir instrumenta

                  Ovaj prijedlog sadržava ograničenu izmjenu kako bi se odgovorilo na vrlo specifičnu i jednokratnu situaciju. Budući da je popis trećih zemalja koje obuhvaća EU001 uveden Uredbom i uzimajući u obzir da Komisija nema ovlasti za uvrštenje drugih zemalja na taj popis, čini se da je uredba Europskog parlamenta i Vijeća jedini prikladni oblik zakonodavnog akta za rješavanje te situacije.

               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA

               •Ex post evaluacije/provjere primjerenosti postojećeg zakonodavstva

                  Ne primjenjuju se zbog izvanredne i jednokratne naravi događaja koji iziskuje ovaj prijedlog.

               •Savjetovanja s dionicima

                  Specifične okolnosti povlačenja Ujedinjene Kraljevine iz Unije i situacija koja se neprekidno mijenja uvelike ograničavaju mogućnost javnog savjetovanja o prijedlogu. Međutim, razni dionici i predstavnici država članica ukazali su na izazove koji proizlaze iz povlačenja Ujedinjene Kraljevine iz EU-a i moguća rješenja.

               •Procjena učinka

                  U skladu sa Smjernicama za bolju regulativu procjena učinka nije potrebna zbog izvanredne naravi situacije. Nisu dostupne bitno različite političke mogućnosti osim onih koje su predložene.

               •Temeljna prava

                  Prijedlog nema utjecaj na primjenu ili zaštitu temeljnih prava.

               4.UTJECAJ NA PRORAČUN

                  Nije primjenjivo.

               5.DRUGI ELEMENTI

               •Planovi provedbe i mehanizmi praćenja, evaluacije i izvješćivanja

                  Nije primjenjivo.

               2020/0313 (COD)

               Prijedlog

               UREDBE EUROPSKOG PARLAMENTA I VIJEĆA

               o izmjeni Uredbe Vijeća (EZ) br. 428/2009 izdavanjem opće izvozne dozvole Unije za izvoz određene robe s dvojnom namjenom iz Unije u Ujedinjenu Kraljevinu Velike Britanije i Sjeverne Irske

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 2.,

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               u skladu s redovnim zakonodavnim postupkom,

               budući da:

               (1)Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji. U skladu s člankom 50. Unija je s Ujedinjenom Kraljevinom pregovarala o Sporazumu o povlačenju
                  3
               . Prema uvjetima Sporazuma o povlačenju Ujedinjena Kraljevina od 31. siječnja 2020. više nije država članica Europske unije, a primarno i sekundarno zakonodavstvo Unije prestat će se primjenjivati na Ujedinjenu Kraljevinu i u njoj nakon završetka prijelazne faze 31. prosinca 2020.

               (2)Uredbom Vijeća (EZ) br. 428/2009
                  4
                uspostavlja se zajednički sustav za kontrolu izvoza robe s dvojnom namjenom radi zaštite Unijine i međunarodne sigurnosti i osiguravanje ravnopravnih uvjeta za izvoznike iz Unije.

               (3)Uredbom (EZ) br. 428/2009 predviđene su „opće izvozne dozvole Unije”, kojima se olakšavaju kontrole izvoza niskog rizika robe s dvojnom namjenom u određene treće zemlje. Trenutno su općim izvoznim dozvolama Unije br. EU001 obuhvaćene Australija, Kanada, Japan, Novi Zeland, Norveška, Švicarska, uključujući Lihtenštajn, i Sjedinjene Američke Države.

               (4)Ujedinjena Kraljevina stranka je u relevantnim međunarodnim sporazumima i članica međunarodnih režima o neširenju oružja te zadržava potpunu usklađenost s povezanim obvezama

               (5)Ujedinjena Kraljevina primjenjuje razmjerne i prikladne kontrole kojima učinkovito uzima u obzir namjeravanu krajnju uporabu i rizik od zlouporabe u skladu s odredbama i ciljevima Uredbe (EZ) br. 428/2009.

               (6)Dodavanje Ujedinjene Kraljevine na popis zemalja obuhvaćenih dozvolom EU001 ne bi trebalo negativno utjecati na sigurnost Unije ili međunarodnu sigurnost.

               (7)S obzirom na to da je Ujedinjena Kraljevina važno odredište za robu s dvojnom namjenom proizvedenu u Uniji, primjereno je Ujedinjenu Kraljevinu uvrstiti na popis odredišta obuhvaćenih općim izvoznim dozvolama Unije br. EU001 kako bi se osigurala ujednačena i dosljedna primjena kontrola u cijeloj Uniji, promicali ravnopravni uvjeti za izvoznike iz Unije i izbjeglo nepotrebno administrativno opterećenje, dok se istodobno štiti Unijina i međunarodna sigurnost.

               (8)S obzirom na hitnost koja proizlazi iz okolnosti povlačenja Ujedinjene Kraljevine iz Unije, potrebno je omogućiti brzu primjenu odredbi predviđenih u ovoj Uredbi, a koje se odnose na uključivanje Ujedinjene Kraljevine u opće izvozne dozvole Unije br. EU001. Stoga bi ova Uredba trebala stupiti na snagu sljedećeg dana od dana objave u Službenom listu Europske unije.

               DONIJELI SU OVU UREDBU:

               Članak 1.

               Prilog II.a Uredbe Vijeća (EZ) br. 428/2009 mijenja se kako slijedi:

               (1)naslov „Izvoz u Australiju, Kanadu, Japan, Novi Zeland, Norvešku, Švicarsku, uključujući Lihtenštajn, i Sjedinjene Američke Države” zamjenjuje se sljedećim:

               „Izvoz u Australiju, Kanadu, Japan, Novi Zeland, Norvešku, Švicarsku, uključujući Lihtenštajn, Ujedinjenu Kraljevinu i Sjedinjene Američke Države”;

               (2)u dijelu 2. nakon „Švicarska, uključujući Lihtenštajn,” umeće se sljedeće:

               „– Ujedinjena Kraljevina (ne dovodeći u pitanje primjenu ove Uredbe na Ujedinjenu Kraljevinu i u Ujedinjenoj Kraljevini u vezi sa Sjevernom Irskom u skladu s točkom 47. Priloga 2. Protokolu o Irskoj i Sjevernoj Irskoj u kojoj se navode odredbe prava Unije iz članka 5. stavka 4. Sporazuma o povlačenju)
                  5
               ”.

               Članak 2.

               Stupanje na snagu i primjena

               Ova Uredba stupa na snagu sljedećeg dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu,

                  Za Europski parlament
                        Za Vijeće

                  Predsjednik
                        Predsjednik

                     (1)

                        Sporazum o povlačenju Ujedinjene Kraljevine Velike Britanije i Sjeverne
                        Irske iz Europske unije i Europske zajednice za atomsku energiju, SL L 29, 31.1.2020., str. 7. („Sporazum o povlačenju”).

                     (2)

                        SL L 134, 29.5.2009., str. 1.

                     (3)

                        Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (SL L 29, 31.1.2020., str. 7.).

                     (4)

                        Uredba Vijeća (EZ) br. 428/2009 od 5. svibnja 2009. o uspostavljanju režima Zajednice za kontrolu izvoza, prijenosa, brokeringa i provoza robe s dvojnom namjenom (SL L 134, 29.5.2009., str. 1.).

                     (5)

                        SL C 66 I, 19.2.2019., str. 1.